**KONTRATË PUNE**

***N d ë r m j e t :***

**1. PUNËDHËNËSI: *Klubi i Basketbollit \_\_\_\_\_\_\_\_ me seli në \_\_\_\_\_\_ me nr. regj.\_\_\_\_\_\_\_ I përfaqësuar nga Kryetari/Drejtori i Klubit \_\_\_\_\_\_\_\_\_\_\_\_\_***

***dhe***

**2. PUNONJËSIT:  *\_\_\_\_\_\_\_\_\_\_\_, I lindur më \_\_\_\_\_\_\_\_ në \_\_\_\_\_\_\_ me nr.pasaportës/ numër të ID\_\_\_\_\_\_\_\_\_, I përfaqësuar nga \_\_\_\_\_\_\_\_\_\_\_***

***(Më poshtë të quajtura: palët kontraktuese, Klubi dhe Lojtari).***

***NENI  1 – ANGAZHIMI***

Lojtari është i punësuar në klub për edicionin/et e basketbollit \_\_\_\_\_\_\_\_\_. Detyrat e tij ndaj punëdhënësit do të qartësohen më poshtë. Lojtari si i punësuar i klubit e ka për obligim të jetë në dispozicion për nevojat zyrtare të klubit, përfshirë promocionet, manifestimet për sponsorë, ndeshjet miqësore dhe organizimet tjera ku klubi përfaqësohet zyrtarisht. Obligimet e lojtarit ndaj klubit do të pushojnë pas përfundimit të ndeshjes së fundit zyrtare të klubit në  sezonin e basketbollit \_\_\_\_\_\_\_\_\_\_\_. Kontrata garanton se pagesat e klubit ndaj lojtarit, për kohën sa ai është i punësuar i klubit, do të kryhen pavarësisht rrethanave, ku përfshihen lëndimi ose vdekja gjatë zhvillimit të veprimtarisë në klub. Në rast të vdekjes së lojtarit, pagesat sipas kontratës do t’i bëhen përfaqësuesit të familjes së tij**.**

***NENI 2 – OBLIGIMET E LOJTARIT***

Lojtari nëpërmjet kësaj kontrate pranon se i nënshtrohet të gjitha akteve normative të FBK-së, FIBA-s, KOK-ut dhe KON-it. Lojtari duhet të marrë pjesë në të gjitha stërvitjet, mbledhjet e ekipit dhe klubit, ndeshjet miqësore, përgatitore dhe zyrtare në të cilat klubi përfaqësohet zyrtarisht, përveç rasteve kur sëmundja ose lëndimi e pamundësojnë paraqitjen e tij. Lojtari është po ashtu i obliguar që të respektojë rregulloren e brendshme të klubit në plotësi. Rregullorja e brendshme e klubit do t’i paraqitet lojtarit në formë të aneksit të kësaj kontrate, në afat prej \_\_\_\_\_\_ ditësh pas nënshkrimit të kontratës.

 **NENI 3 – PAGESAT**

Radhitja e pagesave për sezonin \_\_\_\_\_\_\_\_\_ do të bëhet sipas planit të përshkruar në aneksë kontratë, që do t’i bashkëngjitet kësaj kontrate.

***NENI  4 – PËRFITIMET SHTESË PËR LOJTARIN***

Klubi gjatë kohëzgjatjes së kontratës lojtarit i siguron edhe këto përfitime:

* Klubi aranzhon kushtet e nevojshme për zhvillimin e aktivitetit basketbollistik, përfshirë këtu sigurimin e termineve për stërvitje dhe ndeshje, transportin adekuat, pajisjet sportive, ushqimin dhe në strehimin në ditën e ndeshjes.
* Klubi është i obliguar të paguajë sigurimin shëndetësor për lojtarin. Në rast se klubi nuk paguan sigurimin shëndetësor, klubi obligohet që të mbulojë shpenzimet e trajtimit mjekësor në rast të lëndimit të lojtarit gjatë aktiviteteve të klubit.
* Klubi paguan licencimin, pagesat për transfer dhe obligimet tjera në Federatën e Basketbollit të Kosovës, për të mundësuar paraqitjen lojtarit në ndeshje zyrtare.
* Me kërkesë të lojtarit, klubi siguron DVD ose incizime të ndeshjeve
* Lojtari ka në dispozicion fitnes klubin, entin përkatës të mjekësisë sportive dhe të terapisë fizikale, të kontraktuar nga klubi ose që siguron shërbimet për lojtarin në bazë të marrëveshjes me klubin.

***NENI  5 - KONTESTI***

Në rast të kontestit, përgjegjëse është Gjykata \_\_\_\_\_\_\_\_\_\_\_\_\_\_\_

***NENI  6 – LËSHIMI***

Kontrata vlen për sezonet \_\_\_\_\_\_\_\_\_\_ për të gjitha garat dhe ndeshjet vendore dhe ndërkombëtare ku zyrtarisht përfaqësohet klubi.

Në rast se lojtari gjatë kohëzgjatjes së kontratës merr ofertë më të mirë në aspektin financiar dhe basketbollistik nga ndonjë klub ose organizatë e basketbollit, Klubi duhet të dëmshpërblehet me \_\_\_\_\_\_\_\_ në mënyrë që lojtari të marrë statusin e lojtarit të lirë në Kosovë.

Pas përfundimit të kontratës, klubi obligohet të pajisë lojtarin me fletëlëshim dhe me referenca përkatëse në rast se kjo kërkohet nga lojtari/agjenti/klubi/federata përkatëse që kërkon shërbimet e tij.

***NENI  7 – KONTROLLIMET MJEKËSORE***

Klubi duhet të aranzhojë së paku një (1) kontrollim mjekësor për lojtarin te specialisti përkatës i mjekësisë sportive gjatë sezonit. Në rast të konstatimeve të gjendjeve shëndetësore ose lëndimeve që ndikojnë në efikasitetin e lojtarit, situata rregullohet në bazë të rregullores së brendshme të klubit.

***NENI 8 – AGJENTI***

Lojtari përfaqësohet nga agjenti i tij \_\_\_\_\_\_\_\_, nr i FIBA licencës ............. Agjentit i takon provizioni në shumën prej \_\_\_\_\_\_\_\_\_. Klubi merr përsipër që provizionin e agjentit ta paguajë në plotësi në afat prej \_\_\_\_\_\_\_ ditësh pas nënshkrimit të kontratës.

*(në rast se lojtari nuk përfaqësohet nga agjenti, ky nen është i panevojshëm)*

***NENI   9 – TËRËSIA E MARRËVESHJES***

Kjo kontratë përfshin tërësinë e rregullave të cilat pajtohen tu përmbahen gjatë periudhës së lartpërmendur. Një kopje e rregullave të brendshme të sjelljes së klub, ku përfshihen rregullat e sjelljes me zyrtarë të klubit, trajnerët, gjyqtarët, tifozët dhe mediat do t’i paraqitet lojtarit dhe pasi të nënshkruhet nga ai do t’i aneksohet kësaj kontrate. Asnjë kontratë tjetër gojore ose e formës tjetër nuk ka vlerë juridike, nëse pajtueshmëria e dy palëve nuk shprehet në dokument të shkruar.

***NENI   10- KOPJET***

Kontrata e nënshkruar paraqet kopjen origjinale, e cila ruhet në arkivin e klubit. Nga një kopje e kontratës i dorëzohet lojtarit, agjentit dhe FBK-së.

**LOJTARI – përfaqësuesi ligjor**

**\_\_\_\_\_\_\_\_\_\_\_\_\_\_\_\_**

**AGJENTI**

**\_\_\_\_\_\_\_\_\_\_\_\_\_\_\_**

**KLUBI**

**\_\_\_\_\_\_\_\_\_\_\_\_\_\_\_\_\_\_\_\_\_                                          vv
                                                                                     data ...........2020**